**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**PROIECT**

**din 26 APRILIE 2024**

Ca urmare a solicitării de emitere a acordului de mediu adresată de **SC GDT BETOANE FELDRU SRL, cu sediul în localitatea Feldru, nr. 1350A, comuna Feldru, județul Bistriţa-Năsăud**, pentru proiectul:„***Stație provizorie mobilă de beton***”,propus a fi amplasat în localitatea Florești, extravilan, FN, CF. 27773 comuna Nimigea, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 13294/30.10.2024, ultima completare cu nr. 5691/26.04.2024, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 24.04.2024, că **proiectul: *„Stație provizorie mobilă de beton”,*** *propus a fi amplasat în localitatea Florești, extravilan, FN, CF. 27773 comuna Nimigea*, judeţul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul propus* ***intră sub incidenţa Legii nr. 292/2018*** *privind evaluarea impactului anumitor proiecte publice și private asupra mediului, fiind încadrat în anexa nr. 2, la punctul 10, lit. a)**proiecte de dezvoltare a unităților/zonelor industriale.*

*Proiectul propus* ***intră sub incidența***[***art. 28***](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare, fiind amplasat în vecinătatea sitului Natura 2000 ROSCI0393 Someşul Mare.*

*Proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Nimigea, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului**

**a)** **dimensiunea și concepția întregului proiect:**

* Prin proiect se dorește amplasarea în extravilanul localității Florești, comuna Nimigea, a unei stații provizorii mobile de preparare a betonului **LIEBHERR tip BETOMIX 2.5 A-R/M** cu o capacitate de **125 m3/h – teoretic maxim**;
* Amplasamentul, având o suprafață de 3.027,68 mp este identificat în CF 27773, CAD 27773, UAT Nimigea, fiind proprietatea beneficiarului, dobandit prin cumparare.
* *Bilantul teritorial :*
* Suprafață totala  : 3.027,68 mp
* Suprafață stație propriu-zisa : 250 mp
* Suprafață depozit agregate : 300 mp
* Suprafață reciclator: 118 mp
* Suprafață platforma din elemente prefabricate de beton pentru aditivi – 12 mp
* Suprafață căi acces, platforme balastate : 2347,68 mp
* Proiectul prevede amplasarea unui siloz în linie, format din 5 buncare pentru agregate, banda de rulare, banda de cântărire, transportor cu banda, 2 silozuri pentru ciment, snec de transport al cimentului, malaxor beton, palnie evacuare beton, cabina comanda, 1 Reciclator și 1 depozit de agregate;
* Stația va fi amplasată pe șină metalică, pe platformă balastată, reciclatorul mobil tip Liebherr LRS 606 va fi amplasat pe o platformă din prefabricate din beton, iar în zone depozitului de agregate, platforma va fi balastată.
* Stația va fi amplasată pe malul stâng al râului Someșul Mare pe terasa stangă la o distanță de cca 66 m față de mal. Amplasamentul acesteia fiind situat în vecinatatea sitului Natura 2000 ROSCI0393 Somesul Mare la 56 de metri față de limita vestică a sitului. Albia este regularizată cu lucrare de aparare mal stang. Distanța față de cursul de apă Bratoșa este de 14 metri;

Produsele rezultate în urma implementării proiectului, vor fi:

• Beton (C8/10; C12/15; C16/20; C20/25; C25/30; C30/37; C35/45, etc);

• Beton rutier (BcR 3,5; BcR 4; BcR 4,5; bCr 5).

Materiile prime utilizate pentru fabricarea betonului sunt: ciment, apă, agregate (pietriș, piatră spartă, nisip) și aditivi.

Proporțiile materialelor este următoarea:

|  |  |  |  |  |
| --- | --- | --- | --- | --- |
| **Dimensiune nominală a malaxorului** | **până la 1,0 m3** | | **peste 1,0 m3** | |
| Tipul de dozare | Dozare grosieră | Dozare fină | Dozare grosieră | Dozare fină |
| Granule piatră cca. | 200 kg | 60 kg | 500 kg | 120 kg |
| Ciment cca. | 75 kg | 30 kg | 130 kg | 65 kg |
| Apă cca. | 35 kg | 8 kg | 65 kg | 15 kg |

Fluxul tehnologic

Prepararea betonului (cu clase diferite de rezistenta) se face dupa retete speciale cu diferite clase de beton, aceste retete fiind eleborate de un laborator de incercari specializat și autorizat în acest sens, cu care beneficiarul are incheiat un contract de colaborare. La prepararea fiecarui metru cub de beton se tine cont strict de retetele autorizate.

Aprovizionarea și depozitarea :

* **cimentul** se aprovizionează cu mașini speciale (cimentotancuri) prevăzute cu instalație de aer comprimat. Transferul cimentului din cimentotancuri în silozuri se face pneumatic. La începerea procesului de încărcare a silozului se deschide valva de evacuare a aerului (prin cartușul de filtrare) pentru a evita formarea suprapresiunii. In cazul formării de suprapresiune se deschide supapa de siguranța a ciclonului.
* **agregatele** pentru productia de beton sunt aprovizionate din incinta Statiei de spălare, sortare, concasare agregate minerale și reciclare a beneficiarului, situata langa stația de beton propusă, sau de la terti cu care beneficiarul are contracte de achizitie incheiate și depozitate în depozitul de agregate, amenajat pe o platforma balastata.
* **Aditivii** sunt aprovizionați în container din material plastic de 1000 L cu suport metalic de la firme specializate, cu care beneficiarul va încheia contracte de colaborare, iar recipientele (containerele de plastic) la golire sunt predate furnizorului în vederea reutilizarii lor. Aditivii sunt depozitați lângă stație pe platforma din elemente prefabricate din beton în suprafata de 12 mp, acestia avand prin constructie un suport din material plastic și grilaj metalic pentru protectie și manevrare.
* **Apa folosită la spălarea** cuvei cifelor și a malaxorului va fi reciclata și reintrodusa în fluxul tehnologic printr-un Reciclator Liebherr tip LRS 606. Reciclatorul este o instalație adiacentă, mobilă, cu funcțiunea de spălare și reciclare materiale (beton) rezultate din procesul de producție (respectiv spălarea stației în sine) și spălarea mijloacelor de transport (cuvele cifelor) și a pompelor pentru pomparea betonului (daca este cazul), totul desfășurându-se într-un circuit închis. Cantitatea de apă reziduală rezultată este în funcție de cantitatea de beton produsă, de cât beton se returnează în stație pentru a fi reciclat, precum și de cât de des se spala stația. Apa reziduală consumată se înlocuiește cu apă proaspătă. Nu rezulta ape uzate.
* **apele uzate menajere:** se va utiliza toaleta de la Stația de spălare, sortare, concasare agregate minerale și reciclare deținuta de beneficiar și amplasată în vecinătatea amplasamentului, care este dotată cu o fosa septica de 1 mc, care se vidanjează periodic.

Pentru încălzire se vor folosi radiatoare electrice.

Perioada de implementare a proiectului este de 1 an.

**b) cumularea cu alte proiecte existente și/sau aprobate**:

*- proiectul este amplasat în vecinătatea Stației de spălare, sortare, concasare agregate minerale și reciclare, generând o activitate complementară acesteia și o utilizare superioară a materiei prime;*

**c) utilizarea resurselor naturale, în special a solului, a terenurilor, a apei și a biodiversității**:

- la prepararea betonului se utilizează agregate și apă;

**Utilităţi:**

*1. Alimentare cu apă – pentru prepararea betonului se va face de la Stația de spălare, sortare, concasare agregate minerale și reciclare a beneficiarului și anume din Bazinul de aspirație existent cu S = 30 mp și V = 69 mc, alimentare care este reglementată din punct de vedere al Administratiei Bazinale de Apa Someș-Tisa – SGA Bistrita-Nasaud prin Autorizatia de Gospodarire a Apelor nr. 28 din 06.05.2022. Amplasamentul bazinului de aspirație este pe malul stâng al râului Someșul Mare. Acesta este dotat cu o stație de pompare montată pe flotori și echipată cu o pompă, iar pentru captare aducțiunea este dotată cu un apometru mecanic. Se va efectua o rețea subterană de distribuție a apei de la bazinul de aspirație până la stația de betoane propusă formata dintr-o teava PEHD DN 80, cu o lungime a conductei de aducțiune a apei de 115 m. Necesarul de apă pentru stația de betoane este de maxim 8.100 mc/an, și se încadrează în cantitatea maximă autorizată prin Autorizația de Gospodarire a Apelor nr. 28 din 06.05.2022.*

*2. Evacuare ape uzate – Apa folosită la spălarea cuvei cifelor și a malaxorului va fi reciclată și reintrodusă în fluxul tehnologic printr-un Reciclator Liebherr tip LRS 606. Reciclatorul este o instalație adiacentă, mobilă cu funcțiunea de spălare și reciclare materiale (beton) rezultate din procesul de producție (respectiv spălarea stației în sine) și spălarea mijloacelor de transport (cuvele cifelor) și a pompelor pentru pomparea betonului (daca este cazul), totul desfășurându-se într-un circuit închis. Cantitatea de apă reziduală rezultată este în funcție de cantitatea de beton produsă, de cât beton se returnează în stație pentru a fi reciclat, precum și de cât de des se spală stația. Apa reziduală consumata se înlocuiește cu apă proaspătă. Nu rezultă ape uzate. Se va utiliza toaleta deținută de Stația de spălare, sortare, concasare agregate minerale și reciclare deținuta de beneficiar și amplasată în vecinătatea amplasamentului, care este dotată cu o fosa septica de 1 mc, care se vidanjează periodic;*

*3. Energie electrică – de la rețeaua existentă în zonă;*

*4. Încălzire – cu aeroterme electrice, dacă este cazul;*

**d) cantitatea şi tipurile de deşeuri generate/gestionate**:

***Pentru procesul de montare a stației de betoane :***

*- 20 03 01 - deseuri menajere de la muncitorii care efectueaza montajul : 0.1 mc,*

*- 03 03 08 - deseu de hartie/ carton de la ambalajele elementelor stației : 2 mc*

***De la functionarea stației de betoane :***

*- 20 03 01 - deșeuri menajere de la muncitorii care opereaza stația: aprox 0.5 mc/an – care se depozitează în tomberoanele existente pe amplasamentul stației de spalare, sortare, concasare agregate minerale al beneficiarului, pentru care exista decizie de impunere de la Primăria Nimigea.*

*Nu rezulta alte deseuri de la procesul de preparare al betonului, nici de la funcționarea activității.*

**e) poluarea şi alte efecte negative:**

*- Prin activitatea de preparare a betonului vor rezulta noxe și praf de la funcționarea utilajelor, însă acestea vor fi în limitele admise. Instalația de preparare a betonului este de ultimă generație și este dotată cu filtre pentru reținerea pulberilor, filtru de aerisire pentru malaxor cu curățare cu electromotor* și *filtru de aerisire pentru fiecare siloz de ciment.*

*- Nivelul de zgomot la limita incintei va respecta STAS 6156-86 și STAS 10009-88. Pe căile de acces, mijloacele de transport materiale vor rula cu viteză scăzută, pentru a se evita producerea de zgomot intens. Se vor folosi mijloace de transport și utilaje performante care nu produc pierderi de substanţe poluante în timpul funcţionării și care nu generează zgomot peste limitele admise.*

*- Nu se deverseaza apă în rau și nici pe amplasament. Din procesul de preparare a betonului nu rezulta apa uzata, apa de la spalarea cifelor și malaxorului se va reintroduce în fluxul tehnologic dupa introducerea ei în reciclator, care va separa apa de nisip, astfel incat nu rezulta ape uzate de la aceasta operatiune, deci apa nu va fi poluata.*

*Impactul va fi nesemnificativ și se va manifesta local, la nivelul incintei și eventual pe suprafețe foarte restrânse din împrejurimi;*

**f) riscurile de accidente majore și/său dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:**

*- cimentul se aprovizionează cu mașini speciale (cimentotancuri) prevăzute cu instalație de aer comprimat. Transferul cimentului din cimentotancuri în silozuri se face pneumatic. Aditivi sunt livrați în container din material plastic de 1000 L cu suport metalic de la firme specializate depozitate pe platformă din prefabricate din beton. Nu prezintă riscuri de accidente majore;*

**g)** **riscurile pentru sănătatea umană (de ex., din cauza contaminarii apei său a poluarii atmosferice):**  *Se vor respecta normele legale în vigoare: sanitare, de prevenire și stingere a incendiilor, de protecția muncii și de gospodărire a apelor. Se vor respecta măsurile privind protecția mediului înconjurător și a sănătății oamenilor.*

**2. Amplasarea proiectelor:**

**2.1 utilizarea actuală şi aprobată a terenurilor:**

*- conform Certificatului de Urbanism nr. 117/27.10.2023, cu valabilitate 12 luni, emis de Primăria Comunei Nimigea, terenul destinat proiectului este teren extravilan, proprietate privată agricol;*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă și din subteranul acesteia:**

*- resursele naturale utilizate pentru realizarea proiectului sunt disponibile în zonă;*

**2.3** **capacitatea de absorbţie a mediului natural, acordându-se o atenţie specială următoarelor zone:**

*a) zone umede, zone riverane, guri ale râurilor* – proiectul este amplasat pe malul stâng al râului Someșul Mare;

*b) zone costiere şi mediul marin* –proiectul nu este amplasat în zonă costieră sau mediu marin;

*c) zonele montane şi forestiere* *–* amplasamentul obiectivului nu este în vecinatatea zonei montane și forestiere;

*d) arii naturale protejate de interes naţional, comunitar, internaţional* – în vecinătatea sitului Natura 2000 ROSCI 0393 Somesul Mare la o distanța de 56 m față de sit*;*

e) *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei și faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară și hidrogeologică* – în vecinătatea sitului Natura 2000 ROSCI 0393 Somesul Mare, corpul de apă de suprafață Someşul Mare cod RORW 2.1\_B2 și corpul de apă subterană codat ROSO09 pentru zona Someșul Mare;

f) *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de* *cazuri* – proiectul nu este amplasat într-o astfel de zonă*;*

*g) zonele cu o densitate mare a populației* – proiectul se desfășoară într-o zonă cu densitate mică a populației*;*

*h) peisaje şi situri importante din punct de vedere istoric, cultural sau arheologic*:– proiectul nu este amplasat în peisaje și situri importante din punct de vedere istoric, cultural și arheologic.

**3. Tipurile și caracteristicile impactului potenţial:**

**a) Importanța și extinderea spațială a impactului:**

*- lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, Impactul asupra mediului este redus și se manifesta local în perioada de implementare a proiectului și în perioada de funcționare.*

**b) Natura impactului:**

*- Impactul va fi direct, nesemnificativ și se manifesta în perioada de implementare și funcționare a proiectului;*

**c)** **Natura transfrontieră a impactului:** *lucrările propuse nu au efect transfrontier;*

**d) Intensitatea şi complexitatea impactului:**

*- Intensitatea și complexitatea impactului este redusa;*

**e) Probabilitatea impactului:**

*- Probabilitatea impactului poate fi redusa prin impunerea și respectarea condiții stricte de protecție a mediului, a speciilor și habitatelor menționate;*

**f) Debutul, durata, frecvenţa şi reversibilitatea impactului:**

*- Impactul asupra mediului va debuta odată cu începerea lucrărilor de amenajare teren și montaj stație, este nesemnificativ și va avea o durata egală cu durata de funcționare a stației, iar impactul va fi unul reversibil;*

**g) Cumularea impactului cu impactul altor proiecte existente și/său aprobate:**

*- Stația mixturi asfaltice a Far Fondation SRL (localitatea Florești) care se află la o distanța de 120 m față de stația de beton propusă și Stația de spalare, sortare concasare agregate minerale și reciclare a GDT Betoane Feldru SRL, se află în vecinatatea stației de beton propuse. Acestea vor funcționa alternativ nu va apărea un efect cumulat cu zgomotul produs de acestea deoarece acestea nu au efect cumulativ cu alte proiecte;*

**h) Posibilitatea de reducere efectivă a impactului:**

*Reducerea impactului asupra mediului se poate realiza prin respectarea masurilor de protectie a mediului. În perioada de implementare vor fi luate măsuri cu privire la depozitarea materialelor, nivelul noxelor utilajelor cât și la zgomotul produs de acestea.*

*In perioada de implementare și funcționare prin reducerea deșeurilor generate, o folosire cat mai eficienta a utilajelor și a dotărilor, poate reduce impactul asupra mediului înconjurător.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*

*Stația va fi amplasată pe malul stâng al râului Someșul Mare, pe terasa stângă, la o distanță de cca 66 m față de mal, amplasamentul acesteia fiind situat în vecinătatea sitului Natura 2000 ROSCI0393 Someșul Mare, la 56 de metri față de limita vestică a sitului. Albia este regularizată cu lucrare de apărare mal stâng.*

*Pentru situl ROSCI0393 Someșul Mare, Agenția Națională pentru Arii Naturale Protejate a emis Decizia nr. 7578/05.11.2020 privind aprobarea setului minim de măsuri speciale de protecție și conservare a diversității biologice, precum și conservarea habitatelor naturale, a florei și faunei sălbatice, de siguranță a populației și investițiilor din ROSCI0393 Someșul Mare.*

*Speciile de interes comunitar pentru care a fost desemnat situl sunt:*

* *specii de mamifere: 1355 Lutra lutra*
* *specii de amfibieni și reptile: 1188 Bombina bombina, 1193 Bombina variegata, 1220 Emys orbicularis*
* *specii de pești: 1130 Aspius aspius, 5339 Rhodeus amarus, 6143 Romanogobio kesslerii, 6145 Romanogobio uranoscopus, 5329 Romanogobio vladykovi, 5197 Sabanejewia balcanica*

*În anul 2023, vederea elaborării planului de management al sitului, au fost inventariate și cartate în teren specia de mamifer Castor -1337 Castor fiber și habitatul 92A0 Păduri galerii de Salix alba și Populus alba.*

*Conform hărților de distribuție întocmite pentru elaborarea Planului de management al sitului ROSCI0393 Someșul Mare, distribuția habitatului și a speciilor de interes comunitar față de amplasamentul proiectului analizat este următoarea:*

* *Habitatul 92A0 Păduri galerii de Salix alba și Populus alba este prezent la o distanță de 928 m față de proiect. Nu se va genera impact asupra acestui habitat.*
* *Mamifere: au fost identificate frecvente semne de prezență a speciilor Lutra lutra (Vidra) și Castor fiber (castor) în aria protejată. Unul dintre sectoarele de mal pe care s-au efectuat observații este la 70 de m față de zona proiecului, prezența acestor specii fiind confirmată. Pe amplasamentul proiectului nu sunt urme de prezență.*
* *Amfibieni și reptile:*
* *specia Bombina bombina, în urma vizitelor în teren și din studiile efectuate pentru întocmirea Planului de management, nu a fost găsită pe raza sitului;*
* *specia Emys orbicularis se regăsește la o distanță de 1300 m est față de amplasament și în râul Bratoșa la marginea localității Florești, iar specia Bombina variegata a fost identificată la o distanță de 160 m față de amplsamentul staței mobile de beton;*

*Atât în cazul speciilor de mamifere, cât și în cazul celor de amfibieni, posibilitatea ca unii indivizi să ajungă pe amplasament în timpul execuției lucrărilor sau în timpul funcționării stației este extrem de mică, deoarece prezența umană și activitatea în sine va determina ocolirea amplasamentului de către aceștia.*

*Unele exemplare de pot fi deranjate de zgomotul creat în timpul implementării proiectului, dar un posibil impact va fi nesemnificativ și nu se va genera impact semnificativ din punct de vedere al parametrilor avuți în vedere pentru obiectivele de conservare.*

* *Pești:*

*- speciile 1130 Aspius aspius, 5339 Rhodeus amarus și 5329 Romanogobio vladykovi au areal de distribuție la 5,1 km distanță față de proiect*

*- speciile 6143 Romanogobio kesslerii, 6145 Romanogobio uranoscopus și 5197 Sabanejewia balcanica au fost identificate în râul Someșul Mare la distanțe relativ mici amonte și aval de proiect, astfel că se poate considera că aceste specii au areal de distribuție pe sectorul de râu din zona proiectului*

*Nu se evacuează apă uzată în râurile Someșul Mare și Bratoșa. Apa necesară pentru stația de betoane va fi captată din râu, dar se preia din bazinul de aspirație existent, amplasat pe malul râului Someșul Mare. Cantitatea de apă necesară funcționării stației de beton se va încadra în cantitatea maximă de apă autorizată în prezent pentru Stația de spălare, sortare, concasare agregate minerale și reciclare a beneficiarului.*

*Praful/particulele posibil să ajungă în apă nu pot fi în cantități care să genereze un impact semnificativ asupra calității apei și asupra speciilor de pești. Nu se va genera impact semnificativ din punct de vedere al parametrilor avuți în vedere pentru obiectivele de conservare.*

*Motivele pentru care nu este necesară continuarea procedurii cu trecerea la etapa studiului de evaluare adecvată:*

*1. pierdere directă prin reducerea suprafeței acoperite de habitat ca urmare a distrugerii sale fizice:*

*Proiectul propus nu implică defrișări, deteriorări sau pierderi de habitate din cadrul ariei naturale protejate de interes comunitar potențial afectată. Proiectul nu afectează suprafața habitatului de interes comunitar şi nici habitatele favorabile speciilor protejate din sit.*

*2. pierderea habitatului de reproducere, hrănire, odihnă ale speciilor:*

*Proiectul nu afectează semnificativ zonele de hrănire/reproducere/odihnă/migrație și nu va determina izolarea reproductivă a unei specii de interes comunitar sau a speciilor tipice care intră în compoziția unui habitat de interes comunitar.*

*3. alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):*

*Prin implementarea proiectului nu se vor produce modificări fizico-chimice care să determine deteriorarea habitatelor sau modificarea structurii biocenozei. Calitatea habitatelor existente nu va fi modificată și nu se vor genera efecte semnificative care să conducă la modificarea populațiilor speciilor de interes comunitar prezente în sit.*

*4. alterare/degradare prin deteriorarea habitatelor de reproducere, hrănire, odihnă a speciilor:*

*Prin implementarea proiectului nu se va genera impact semnificativ care să determine modificarea şi deteriorarea habitatelor de reproducere, hrănire sau odihnă a speciilor de interes comunitar prezente în sit.*

*5.perturbare prin schimbarea condițiilor de mediu existente:*

*Nu se vor genera efecte semnificative care să conducă schimbarea condițiilor de mediu existente, la modificarea populațiilor speciilor de interes comunitar prezente în sit, la strămutări ale exemplarelor speciilor sau la modificări comportamentale ale speciilor.*

*6. fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:*

*Montajul stației și funcționarea ulterioară nu prespune modificări fizice de natură să genereze fragmentare longitudinală, laterală sau alte bariere fizice ce ar putea periclita dinamica speciilor în coridoarele ecologice existente din zona ripariană a râului Someșul Mare.*

*7. reducerea efectivelor populaţionale ca urmare a mortalităţii directe generată de proiect sau ca urmare a celorlalte forme de impact:*

*Nivelul și semnificația impactului datorate proiectului vor fi limitate, punctiforme și lipsite de relevanță asupra elementelor ce au stat la baza desemnării sitului, astfel că nu vor conduce la reducerea efectivelor populaţionale ale speciilor de interes comunitar prezente în sit.*

*8. alte impacturi indirecte prin modificarea indirectă a calității mediului:*

*Nu au fost identificate alte impacuri, care să conducă la modificarea indirectă a calităţii mediului.*

*9. incertitudinile identificate:*

*Din analiza efectuată a rezultat că posibilul impact al proiectului asupra ariei naturale protejate de interes comunitar va fi nesemnificativ. Nu au fost identificate incertitudini care să conducă la aprecierea semnificaţiei impactului ca „Incert”.*

*Pentru proiect ANANP ST Bistrița-Năsăud a emis punctul de vedere nr. 168/23.04.2024 prin care se comunică că proiectul nu este susceptibil de a avea un impact negativ asupra speciilor și habitatelor protejate de interes comunitar, pentru conservarea cărora a fost desemnată aria naturală protejată.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*Conform adresei SGA Bistrița-Năsăud nr. 13/11.03.2024, pentru proiectul propus nu este necesară elaborare SEICA.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările și completările ulterioare și Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*2. Se vor respecta documentația tehnică, normativele și prescripțiile tehnice specifice - date, parametri menționate în memoriul de prezentare - justificare a prezentei decizii.*

*3. Suprafața de teren ocupată temporar pe perioada executării lucrărilor trebuie limitată la strictul necesar.*

*4.Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor său obiectivelor de interes public.*

*6. În scopul conservării și protejării speciilor, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*- orice formă de recoltare, capturare, ucidere, distrugere său vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenționată în cursul perioadei de reproducere, de creștere, de hibernare și de migrație;*

*- deteriorarea, distrugerea și/său culegerea intenționată a cuiburilor și/său ouălor din natură;*

*- deteriorarea și/său distrugerea locurilor de reproducere ori de odihnă;*

*- recoltarea florilor și a fructelor, culegerea, tăierea, dezrădăcinarea său distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*- deținerea, transportul, vânzarea său schimburile în orice scop, precum și oferirea spre schimb său vânzare a exemplarelor luate din natură, în oricare dintre stadiile ciclului lor biologic.*

*7. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*8. Mijloacele de transport și utilajele folosite vor fi întreţinute corespunzător, pentru reducerea emisiilor de noxe în atmosferă și prevenirea scurgerilor accidentale de carburanţi/lubrifianţi.*

*9. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*11. Se interzice accesul de pe amplasament pe drumurile publice cu utilaje și mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare și sistem colector de ape uzate.*

*12. Deşeurile menajere vor fi transportate şi depozitate prin relaţie contractuală cu operatorul de sălubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier.*

*13. Gestionarea deșeurilor se va face cu respectarea strictă a prevederilor Ordonanţei de Urgenţă nr. 92/2021 din 19 august 2021 privind regimul deşeurilor.*

*14. Atât pentru perioada execuţiei lucrărilor, cât și în perioada de funcționare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite și a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*15. Se vor respecta măsurile și condiţiile din avizul ANANP ST Bistrița-Năsăud .*

*16. Se vor respecta măsurile și condiţiile de realizare a proiectului în conformitate cu Avizul de gospodărire a apelor.*

*17.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*18. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*19. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și se va solicita autorizație de mediu.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

Alina Șteopan Nicoleta Șomfelean

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |